
Sainchuntas Poist 
Oifigeach Cléireachais, Grád III 

Cineál an Phoist
Post ar Ghrád III - 10 n-uair an chloig sa tseachtain – chun saoire a chlúdach

Suíomh: Scoil an Ghleanna SNP, Athghort, Co. Chiarraí,

Caidreamh Tuairiscithe/Cuntasachta
Beidh Grád III ag tuairisciú don Phríomhoide/Leas-Phríomhoide

Tuarastal
Beidh an Scála Tuarastail agus na Coinníollacha Seirbhíse de réir rialacháin na Roinne Oideachais agus Óige.

Achoimre ar an bPost/Cuspóir an Phoist
Féadfar na daoine a cheapfar a shannadh chuig aon cheann de raon an-leathan na réimsí nó na ngníomhaíochtaí a dhéantar faoi Scéim BOO Chiarraí. 


Dualgais

1. Dualgais Oifigigh Cléireachais a chomhlíonadh faoi mhaoirseacht bainisteoir líne ainmnithe
2. Obair ghinearálta chléireachais a dhéanamh, mar shampla, comhdú, scanadh, fótachóipeáil, glaonna fóin a fhreagairt/a dhéanamh, déileáil le ríomhphoist, etc.
3. Cabhrú chun litreacha, meamraim agus eolas ginearálta a dhréachtú agus a eisiúint chuig an bhfoireann, chuig foghlaimeoirí agus chuig an bpobal, de réir mar is gá.
4. Cabhrú chun gníomhaíochtaí oibre eagraíochtúla a chur i bhfeidhm agus tacaíocht a thabhairt le bainisteoirí líne agus comhghleacaithe
5. Freagracht a ghlacadh as riarachán ginearálta agus as éifeachtúlacht riaracháin an réimse sannta.
6. Scarbhileoga, bunachair shonraí, srl. a chothabháil chun faisnéis bhainistíochta atá cruinn, iontaofa a chur ar fáil i gcomhair cinnteoireacht rannach/eagraíochtúil
7. Na taifid sin a choimeád atá oiriúnach don phost de réir mar a bheidh ag teastáil ón bhfoireann go ginearálta agus ón lucht bainistíochta
8. Seirbhís ardchaighdeáin do chustaiméirí a chinntiú ó thaobh déileáil leis an bpobal/foghlaimeoirí/foireann, srl. m.sh. fiosrúcháin a fhreagairt agus eolas a sholáthar ar bhealach éifeachtach éifeachtúil
9. Úsáid na Teicneolaíochta Faisnéise m.sh. bogearraí ábhartha do réimse na hoibre, próiseáil focal, scarbhileoga, bunachar sonraí, ríomhphost agus idirlíon srl.
10. Comhfhreagras ábhartha a dhréachtú de réir mar is gá m.sh. litreacha, meamraim srl.
11. Post isteach agus amach a phróiseáil (nuair is gá).
12. Cruinnithe a eagrú agus miontuairiscí a ghlacadh de réir mar is gá.
13. Oibriú mar chuid d'fhoireann chun seirbhísí a sholáthar
14. Plé a dhéanamh leis an bhfoireann i scoileanna/ionaid/ranna eile, leis an bpobal agus le gníomhaireachtaí seachtracha ar bhealach rúnda, cúirtéiseach agus gairmiúil. 
15. A chinntiú go gcoimeádtar faoi rún gach eolas a fhaightear laistigh den scoil/ionad/roinn.
16. Béim láidir a choinneáil ar fhéinfhorbairt trí aiseolas agus deiseanna fáis a lorg.
17. Sáruithe nó sáruithe amhrasta a bhaineann le Córais Rialachais a thuairisciú don duine ábhartha.
18. Beartais agus Nósanna Imeachta BOO Chiarraí a chomhlíonadh.
19. Taighde cuimsitheach a dhéanamh ar shaincheisteanna chun an eolas atá ag teastáil a bhailiú i gcomhairle leis an mbainisteoir líne iomchuí.
20. Obair a phleanáil agus a chur in ord tosaíochta de réir tábhachta, sprioc-amanna agus srianta acmhainne eile, agus obair a chur in ord tosaíochta an athuair i gcomhairle leis an mbainisteoir líne iomchuí.
21. Coinneáil i dteagmháil leis an Aonad Ceannacháin maidir le foirmeacha um Iarratas ar Cheannach a chur isteach agus fáil earraí a admháil (Úsáid córas bainistíochta airgid le haghaidh táillí scoile agus ranníocaíochtaí airgeadaíochta eile a admháil, táillí a lóisteáil sa bhanc srl.) 
22. Faisnéis mac léinn a thaifeadadh agus a chothabháil ar bhunachar sonraí na Roinne Oideachais
23. Orduithe dleathacha an Phríomhfheidhmeannaigh a chomhlíonadh 
24. Dualgais ar bith eile atá oiriúnach don ghrád a chomhlíonadh nuair a shanntar ó am go ham iad.

Sonraíocht faoin bPearsa

Critéir Incháilitheachta
Ní mór d'iarrthóirí (de réir Chiorclán 8/2017):
· an t-eolas, na scileanna agus na hinniúlachtaí riachtanacha a bheith acu chun tabhairt faoin ról
· a bheith cumasach agus inniúil go leor chun an ról a chomhlíonadh ar ardchaighdeán 
· Grád D3 ar a laghad a bheith bainte amach acu i gcúig ábhar i Scrúdú na hArdteistiméireachta (cláir ardleibhéil, ghnáthleibhéil, fheidhmeacha nó ghairme) nó a chomhionann nó a bheith tar éis éirí leo i scrúdú ag an leibhéal cuí laistigh de chreat cáilíochtaí Dhearbhú Cáilíochta agus Cáilíochtaí Éireann is féidir a mheas mar scrúdú atá inchomparáide le caighdeán na hArdteistiméireachta, nó atá comhionann nó níos airde léi nó taithí ábhartha iomchuí a bheith acu a chuimsíonn scileanna agus oilteacht chomhionann


Riachtanas Saoránachta
Ba cheart d'iarrthóirí a thabhairt faoi deara nach mbeidh ach saoránaigh de chuid an Limistéir
Eorpaigh Eacnamaíoch (an LEE) nó náisiúnaigh neamh-LEE a bhfuil cead bailí oibre acu incháilithe chun dul san iomaíocht. Is iad na tíortha atá in LEE ná
ballstáit an Aontais Eorpaigh mar aon leis an Íoslainn, Lichtinstéin agus
an Iorua. Féadfaidh saoránaigh na hEilvéise a thagann faoi scáth chomhaontuithe an AE iarratas a dhéanamh freisin.

Sláinte agus Carachtar
Féadfar a éileamh ar dhaoine atá á meas le haghaidh poist, faoi rogha an fhostóra,
 dearbhú sláinte agus carachtair a chomhlíonadh nó dul faoi Ghrinnfhiosrúchán an Gharda Síochána. Lorgófar teistiméireachtaí
. 

Critéir Inmhianaithe
· Cáilíocht Leibhéal 6 nó níos airde i réimse ábhartha a bheith bainte amach nó a bheith ag gabháil dá leithéid de cháilíocht
· Scileanna riaracháin agus scileanna TF den scoth
· Scileanna cumarsáide agus idirphearsanta den scoth
· An cumas tosaíochtaí a shocrú agus obair a bhainistiú i dtimpeallacht dhinimiciúil mhear
· Taifead cruthaithe mar imreoir foirne
· Príomhghnéithe agus dúshláin reatha na seirbhíse poiblí a thuiscint
· Taithí ar an earnáil oideachais agus/nó oiliúna

Inniúlachtaí Riachtanacha
Tá Croíluachanna BOO Chiarraí (Meas, Ardchaighdeán, Comhionannas, Cuimsiú agus Barr Feabhais san Fhoghlaim) ina dtreoirphrionsabail ag an eagraíocht agus is iad atá mar bhonn taca ag na hinniúlachtaí atá riachtanach chun an ról seo a chomhlíonadh. 

Ní mór don té a cheapfar sa phost thuasluaite fianaise a léiriú ar na hinniúlachtaí seo a leanas:
Obair Bhuíne
· Léiríonn meas ar chomhghleacaithe agus ar chomhoibrithe
· Forbraíonn agus cothaíonn dea-chaidreamh oibre le daoine eile, agus comhroinneann faisnéis agus eolas, de réir mar is cuí
· Cuireann a smaointí agus barúlacha féin i láthair
· Tuigeann a ról féin ar an bhfoireann, agus déanann gach iarracht an ról sin a chomhlíonadh

Bainistíocht Faisnéise agus Cinnteoireacht
· Tugann faoin obair ar fad ar bhealach críochnúil eagraithe agus cuireann i gcrích í sa bhealach céanna
· Leanann nósanna imeachta agus prótacail agus tuigeann an tairbhe agus an réasúnaíocht a bhaineann leo
· Coinníonn taifid ar ardchaighdeán atá éasca do dhaoine eile a thuiscint
· Baineann conclúidí cuí as faisnéis
· Molann bealaí nua chun rudaí a dhéanamh ar bhealach níos fearr agus níos éifeachtúla
· Bíonn sásta oibriú le cineálacha éagsúla faisnéise, e.g. faisnéis scríofa, faisnéis uimhriúil, cairteacha, agus déanann ríomhaireachtaí amhail uimhríocht, céatadáin, etc. gan stró


Torthaí a Bhaint Amach 
· Glacann freagracht as a chuid oibre féin agus tugann ar aghaidh í chuig an chéad leibhéal eile iomchuí
· Cuireann obair i gcrích go tráthúil
· Téann i dtaithí go gasta ar bhealaí nua chun rudaí a dhéanamh
· Seiceálann an obair uile go mion lena chinntiú go bhfuil sí ar ardchaighdeán, agus foghlaimíonn ó bhotúin
· An-eolach ar an ngramadach agus litriú ó thaobh scríbhneoireachta de, agus baineann tátail réasúnta as treoracha scríofa 
· Aithníonn agus tuigeann an phráinn agus an tábhacht a bhaineann le tascanna éagsúla
· Léiríonn tionscnaíocht agus solúbthacht lena chinntiú go gcríochnaítear an obair 
· Gníomhaíonn as a stuaim féin agus tá in ann breithiúnas a thabhairt ar cathain is ceart treoir a lorg ó bhainisteoir nó ó chomhghleacaithe

Seirbhís do chustaiméirí agus scileanna cumarsáide 
· Éisteann go gníomhach le daoine eile agus déanann iarracht a mbarúlacha/riachtanais/a bhfuil uathu a thuiscint 
· Tuigeann na céimeanna nó próisis a gcaithfidh custaiméirí gabháil tríothu agus tá in ann iad seo a mhíniú go soiléir
· Léiríonn meas, cúirtéis agus gairmiúlacht agus coinníonn smacht air/uirthi féin fiú ag déileáil le cúinsí dúshlánacha
· Bíonn diongbháilte nuair is gá agus déanann cumarsáid mhuiníneach údarásach 
· Déanann cumarsáid shoiléir líofa, ó bhéal agus i scríbhinn

Eolas Speisialtachta, Saineolas agus Féinfhorbairt 
· Forbraíonn agus coinníonn na scileanna agus saineolas atá riachtanach chun an ról a chomhlíonadh go héifeachtach, mar shampla teicneolaíochtaí ábhartha, córais TF, polasaithe ábhartha, etc.
· Tuigeann go soiléir an ról, na cuspóirí agus na spriocanna agus an chaoi lena n-oireann siad d’obair an aonaid
· Tiomanta don fhéinfhorbairt agus iarrann go leanúnach feidhmíocht phearsanta a fheabhsú

Tiomantas agus Díograis do Luachanna Seirbhíse Poiblí 
· Iarrann go leanúnach feidhmiú ar chaighdeán ard agus seirbhís den scoth a sholáthar
· Bíonn críochnúil agus coinsiasach, fiú le hobair ghnáthaimh
· Léiríonn athléimneacht i leith dúshláin agus éilimh mhóra
· Cinntíonn go dtugtar tús áite don chustaiméir i ngach uile sheirbhís a chuirtear ar fáil
· Duine cóir iontaofa
· Feidhmíonn go hionraic agus tacaíonn le hionracas i ndaoine eile

